Λούτγκαρντ του Ζάλτσβεντελ

Η Λούτγκαρντ, δανικά: Lutgard (π. 1110 - 1152) από τον Οίκο του Ουντόνεν/Ουδονιδών ήταν κόρη του κόμη του Στάντε και με τους γάμους της έγινε πρώτα κόμισσα του Ζόμμερσενμπουργκ, μετά βασίλισσα της Δανίας και έπειτα κόμισσα του Βίντσενμπουργκ.


Βιογραφία
Ήταν κόρη του Ροδόλφου Α΄ μαργράβου του Νόρντμαρκ, κόμη του Στάντε & Ντίτμαρς και της Ρίχαρντις κόμισσας του Σπόνχαϊμ-Λάβαντταλ. Ο πατέρας της ήταν εγκατεστημένος στο Ζάλτσβεντελ.

Όταν απεβίωσε ο Ροδόλφος Α΄ το 1124, η Λούτγκαρντ έζησε στις ιδιοκτησίες της μητέρας της, κοντά στο Γιέριχοβ. Παντρεύτηκε τον θείο της Φρειδερίκο Β΄ κόμη του Ζόμμερσενμπουργκ (π. 1095-1162), παλατινό κόμη (δούκα) της Σαξονίας ως Φρειδερίκο ΣΤ΄ (από το 1120) και είχε τέσσερα τέκνα. Πιέστηκε όμως να τον διαζευχθεί το 1142, καθώς η στενή συγγένεια απαγόρευε τέτοιον γάμο.

Τότε ο αδελφός της Χάρτβιχ, πρύτανης του Συλλόγου του καθεδρικού της Βρέμης από το 1143, την πάντρεψε με τον Ερρίκος Γ΄ της Δανίας το 1143/44. Με το τέλος του μεγαλύτερου, άτεκνου αδελφού της Ροδόλφου Β΄ μαργράβου του Νόρντμαρκ, κόμη του Στάντε & Φρέκλεμπεν το 1144, η Λούτγκαρντ και τα παιδιά της έγιναν οι ενδεχόμενοι κληρονόμοι της κομητείας του Στάντε, καθώς ο νεότερος αδελφός της Χάρτβιγκ ήταν επίσης άτεκνος. Όμως το 1148 ο Χάρτβιγκ συμφώνησε με τον Σύλλογο του καθεδρικού να τον εκλέξουν ως αρχιεπίσκοπο της Βρέμης, με αντάλλαγμα να παραχωρήσει την κομητεία στην αρχιεπισκοπή με το τέλος του. Ως βασίλισσα, επικρίθηκε για την ασυδοσία της και πως επηρέαζε τον Έρικ Γ΄ στο να σπαταλά χρήματα. Όταν κατηγορήθηκε για μοιχεία, ο βασιλιάς τη χώρισε και την εξόρισε στη Γερμανία.

Όταν αυτή χήρευσε, έγινε η δεύτερη σύζυγος του χήρου Χέρμαν Β΄ κόμη του Βίντσενμπουργκ-Νόρτχαϊμ το 1148 και απέκτησε τρεις κόρες. Αυτός ήταν βίαιος και φιλόδοξος στο να αποκτά νέες περιοχές. Τελικά ο υπουργός (ministerialis) Βερνάρδος του Ρότενμπουργκ, επίσκοπος του Χίλντεσχαϊμ, δολοφόνησε τον Χέρμαν Β΄ και την έγκυο Λούτγκαρντ στο Βίντσενμπουργκ το βράδυ της 29ης Ιανουαρίου 1152. Έπειτα ληστεύθηκε ο θησαυρός των δολοφονημένων, 6.000 λίβρες αργύρου.

Οικογένεια
Παντρεύτηκε πρώτα τον θείο της Φρειδερίκο Β΄ κόμη του Ζόμμερσενμπουργκ, παλατινό κόμη της Σαξονίας και είχε τέκνα;
 Α(δα)λβέρτος π.1130-1179, παλατινός κόμης της Σαξονίας.
 Αδελαΐδα απε. 1184, πριγκίπισσα-ηγουμένη του αββείου του Γκάνντερσχαϊμ και του Κέντλινμπουργκ.
 Σοφία απεβ. 1189/90, παντρεύτηκε πρώτα τον Ερρίκο Α΄ του Βέττιν (1142-1181), αδελφό της Αδέλας του Μάισσεν, επόμενης βασίλισσας της Δανίας. Ο Ερρίκος Α΄ και η Αδέλα ήταν τέκνα του Κορράδου μαργράβου του Μάισσεν. Έπειτα παντρεύτηκε τον Χέρμαν Α΄ των Λουδοβικιδών λάντγκραβο της Θουριγγίας.
 Ντήτριχ, παλατινός κόμης του Ζόμερσενμπουργκ, επίτροπος του ανιψιού του Ερρίκου Β΄ κόμη του Βέττιν, γιο της Σοφίας και του Ερρίκου Α΄ του Βέττιν.

Όταν χώρισε με τον Φρειδερίκο Β΄, η Λούτγκαρντ έκανε δεύτερο γάμο με τον Έρικ Γ΄ των Έστριντσεν βασιλιά της Δανίας. Δεν απέκτησαν παιδιά. Χώρισαν.

Το 1146 απεβίωσε ο Έρικ Γ΄ και η Λούτγκαρντ παντρεύτηκε για τρίτη φορά με τον Χέρμαν Β΄ του Βίντσενμπουργκ-Νόρτχαϊμ και είχε τέκνα:
 (κόρη) 1149-πριν το 1204, παντρεύτηκε πρώτα τον Ερρίκο Β΄ κόμη του Σβάρτσμπουργκ (απεβ. 1184) και μετά τον Ούλριχ Α΄ κόμη του Βέττιν (π.1170-1206), γιο της Σοφίας και του Ερρίκου Α΄ του Βέττιν. 
 (κόρη) γενν. 1150, παντρεύτηκε τον Μπούρι(τ)ς Χένρικσεν (;1130-1167) κόμη της Ιουτλάνδης (από το 1162), γιο του Χένρι Σβέυνσον και της Ίνγκριντ κόρης του Ράνγκβαλντ.
 Χέντβιχ γενν. 1151, πρύτανης του Συλλόγου του αββαείου του Γκάνντερσχαϊμ.

Παραπομπές

Πηγές
 Alf Henrikson: Dansk historia (Danish history) (1989) (Swedish)
 Sven Rosborn (In Swedish): När hände vad i Nordens historia (When did what happen in the history of the Nordic countries) (1997)
 Hans Olrik, "Lutgard (Ljutgard), –1152, Dronning", in: Dansk biografisk leksikon, vol. X: Laale - Løvenørn, p. 400. (in Danish)

Κατηγορία:Βασίλισσες της Δανίας
Κατηγορία:Γερμανίδες κόμισσες